Euroopa Liidu Teataja L 193 , 09/07/1998 Lk 0055 - 0058



EMP Ühiskomitee otsus nr 98/97, 12. detsember 1997, millega muudetakse EMP lepingu protokolli nr 31 (koostöö kohta teatavates valdkondades väljaspool nelja vabadust) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artikleid 86 ja 98, ning arvestades, et: lepingu protokolli nr 31 muudeti EMP Ühiskomitee 26. septembri 1997. aasta otsusega nr 73/97; [1] lepinguosaliste koostööd on sobiv laiendada nii, et see hõlmaks EMP asjaomaseid osi ühenduse osalusest ühenduse haldusasutustevahelises telemaatilises andmevahetuses (IDA) (nõukogu otsus 95/468/EÜ); [2] lepingu protokolli nr 31 tuleks seetõttu muuta, et võimaldada sellist laiendatud koostööd alates 1. jaanuarist 1997, ON VASTU VÕTNUD JÄRGMISE OTSUSE: Artikkel 1 Lepingu protokollile nr 31 lisatakse järgmine artikkel: 1. Alates 1. jaanuarist 1997 osalevad EFTA riigid lõikes 4 osutatud ühenduse programmiga hõlmatud projektides ja tegevuses vastavalt käesoleva protokolli 3. liites esitatud tööprogrammile. 2. EFTA riigid toetavad rahaliselt lõikes 4 nimetatud programmi vastavalt lepingu artikli 82 lõike 1 punktile a. 3. Alates koostöö algusest lõikes 4 osutatud programmi raames osalevad EFTA riigid täielikult EMPga seotud tegevuses haldusasutustevahelise telemaatika komitees (TAC), kes abistab Euroopa Ühenduste Komisjoni kõnealuse programmi rakendamisel, juhtimisel ja arendamisel, niivõrd kui see puudutab programmi EMPga seotud projektiosasid. 4. Käesolev artikkel hõlmab järgmisi ühenduse õigusakte: - 395 D 0468: nõukogu otsus 95/468/EÜ, 6. november 1995, ühenduse osaluse kohta ühenduse haldusasutustevahelises telemaatilises andmevahetuses (IDA) (EÜT L 269, 11.11.1995, lk 23)." Artikkel 2 Käesoleva otsuse lisas esitatud tekst lisatakse protokollile nr 31 3. liitena. Artikkel 3 Käesolev otsus jõustub 13. detsembril 1997 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Otsust kohaldatakse alates 1. jaanuarist 1997. Artikkel 4 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 12. detsember 1997 EMP Ühiskomitee nimel eesistuja E. Bull [1] EÜT L 193, 9.7.1998, lk 39. [2] EÜT L 269, 11.11.1995, lk 23. -------------------------------------------------- LISA " Protokolli nr 31 3. Liide Haldusasutustevaheline telemaatiline andmevahetus (IDA) Tööprogramm EFTA riigid osalevad ainult järgmistes projektides ja tegevustes, mille aluseks on nõukogu 6. novembri 1995. aasta otsuse 95/468/EÜ (ühenduse osaluse kohta ühenduse haldusasutustevahelises telemaatilises andmevahetuses (IDA)) artikkel 2: - Elektronposti praktiline sisseseadmine X.400 alusel - Horisontaalne tegevus — (Arhitektuur, üldteenused, haldusasutustevahelise telemaatilise andmevahetuse üleeuroopaline süsteem TESTA) - Horisontaalne tegevus — siseriiklike telemaatiliste süsteemide koostalitlusvõime - Horisontaalne tegevus — üldteenused — turupakkumiste kontrollimine - Horisontaalne tegevus — koostalitlusvõime teabe sisu osas - Horisontaalne tegevus — õiguslikud aspektid ja julgeolekuaspektid - Haldusasutustevahelise telemaatilise andmevahetusega seotud teadlikustamis- ja edendamistegevus - Horisontaalne tegevus — kvaliteedikontroll ja projektitugi - TESS (Telemaatika sotsiaalkindlustuse valdkonnas) = SOSENET (Sotsiaalkindlustuse võrgustik) - EURES (Euroopa tööturuasutuste süsteem): Liechtensteini võimalik osalus vaadatakse läbi 1997. aasta lõpus vastavalt lepingu protokolli nr 15 artiklis 9 osutatud ühise läbivaatuse tulemustele. - EUPHIN — Euroopa Liidu tervisekaitse teabevõrk - ANIMO (elusloomade liikumisest ja importimisest teatamise süsteem): Norra ja Island osalevad alates kuupäevast, mil jõustub EMP Ühiskomitee otsus asjakohaste ühenduse õigusaktide EMP lepingusse lülitamise kohta. Liechtensteini võimalik osalus vaadatakse läbi 1998. aasta lõpus. - PHYSAN — ühine põllumajandustaimesortide kataloog - PHYSAN — süsteem "Europhyt": EFTA riigid osalevad alates kuupäevast, mil jõustub EMP Ühiskomitee otsus asjakohaste ühenduse õigusaktide EMP lepingusse lülitamise kohta. - SHIFT (süsteem kolmandatest riikidest imporditavate toodete sanitaarkontrolli hõlbustamiseks piiripunktides): Norra ja Island osalevad alates kuupäevast, mil jõustub EMP Ühiskomitee otsus asjakohaste ühenduse õigusaktide EMP lepingusse lülitamise kohta. Liechtensteini võimalik osalus vaadatakse läbi 1998. aasta lõpus. - ITCG (illegaalne kauplemine kultuuriväärtustega) - SIMAP (riigihangete infosüsteem) - TARIC (Euroopa ühenduste integreeritud tariif) - EBTI (Euroopa siduv tariifiinformatsioon) - TRANSIT (ühenduse transiit/ühistransiit) - CCN/CSI (ühine teabevõrk/ühine süsteemiliides) - EIONET (Euroopa Keskkonnaagentuuri võrgustik) - EMEA (Euroopa Ravimihindamisameti võrgustik): EFTA riigid osalevad alates kuupäevast, mil jõustub EMP Ühiskomitee otsus asjakohaste ühenduse õigusaktide EMP lepingusse lülitamise kohta. - DSIS (statistilise teabe detsentraliseeritud talitused) - EXTRACOM - SERT (Statistiques d'Entreprises et Réseaux Télématiques) - STATEL — üldteenused (horisontaalne tegevus). " --------------------------------------------------